b'\n_START_ARTICLE_\nKvartodecimanizem\n_START_PARAGRAPH_\nKvartodecimanizem je bilo kr\xc5\xa1\xc4\x8dansko versko gibanje, ki je zagovarjalo mnenje, da bi morali veliko no\xc4\x8d praznovati 14. nisana po judovskem koledarju. Izraz kvartodecimanizem izhaja iz latinskega \xc5\xa1tevnika quartus decimus = \xc5\xa1tirinajsti._NEWLINE_Kot je znano, so Jezusova zadnja ve\xc4\x8derja, njegovo kri\xc5\xbeanje in vstajenje tesno povezani z judovskim praznikom pashe, ki je Judje praznujejo na 14. dan meseca nisana po judovskem koledarju. (Mesec nisan se v gregorijanskem koledarju navadno pojavlja med marcem in aprilom). Zato se je ponekod (zlasti v Mali Aziji) razvila navada, da so tudi kr\xc5\xa1\xc4\x8dansko veliko no\xc4\x8d praznovali 14. nisana._NEWLINE_Med pomembne zagovornike kvartodecimanizma se uvr\xc5\xa1\xc4\x8dajo Polikarp iz Smirne, Polikrat iz Efeza in Irenej Lyonski._NEWLINE_Judovski lunisolarni koledar se \xc5\xbeal ne ujema z bolj raz\xc5\xa1irjenim julijanskim (oziroma poznej\xc5\xa1im gregorijanskim) koledarjem in 14. nisan ne ustreza vedno istemu datumu. V ve\xc4\x8djem delu kr\xc5\xa1\xc4\x8danskega se je zato razvil druga\xc4\x8den na\xc4\x8din izra\xc4\x8dunavanja datuma velike no\xc4\x8di. Pape\xc5\xbe Viktor I. je kvartodecimanizem ozna\xc4\x8dil za zmoto in kvartodecimaniste izob\xc4\x8dil. Njegovo odlo\xc4\x8ditev je pozneje potrdil prvi ekumenski koncil leta 325 v Nikeji in dolo\xc4\x8dil, da se veliko no\xc4\x8d praznuje na prvo nedeljo po prvi pomladni polni luni. To pravilo danes upo\xc5\xa1teva velika ve\xc4\x8dina kristjanov - do razlik prihaja le zaradi izra\xc4\x8dunavanja datuma polne lune po razli\xc4\x8dnih neto\xc4\x8dnih formulah (glej: velika no\xc4\x8d).'